དེ་ལས་རྒྱ་ཆེ་བ་བསམ་བློ་བཏང་ཐུབ་ན།ད་ལྟ་སྡུག་ངལ་སྤྲད་མཁན་མི་དེ་ལའང་རྙིང་རྗེ་བསྐྱེས་ཏེ་ཁོ་ལ་སྡིག་པ་ཡོང་གི་ཡོད་པ་དེའང་ངའི་སྡུག་ངལ་གྱིས་སེལ་བར་ཤོག་བསམ་དགོས།ལས་ངན་བསག་མཁན་གྱི་དགྲ་དེ་ཡི་སྡིག་པ་དེ་དག་ངས་སྡུག་ངལ་འདིས་དགས་པ་ཡོང་བ་ཤོག་བསམ་དགོས།དགྲ་ལ་སྡུག་ངལ་བྱུང་ན་དགའ་པོ་བྱེད་རྒྱུ་མེད།དེ་སྡིག་པ་ཆེན་པོ་ཡིན་པ་སྤྱོད་འཇུག་ནང་གསུངས་ཡོད།ཡོན་ཏན་ཅན་ལ་སྐྱོན་དང་ཕྲག་མདོག་མ་བྱེད།གཞན་སྐྱོན་མ་བརྟག་རང་སྐྱོན་བརྟགགཞན་རྒྱུད་མ་བཏུལ་སྔོན་ལ་རང་རྒྱུད་ཐུལ།བསག་པའི་ནོར་དེ་བཞག་ནས་འགྲོ་དགོས།དེའི་ཆེད་དུ་སྡིག་པ་མ་བསགནོར་དེ་བཞག་ནས་སྡིག་པ་འཁྱེར་ནས་འགྲོ་དགོས།ཁེངས་དྲེག་མ་བྱེད་ཁེངས་སྐྱུང་བྱེད།ཡོན་ཏན་ཆེ་ཡང་ང་རྒྱལ་དང་ཁེངས་པ་སྐྱུང་དགོས།ན་ཚ་དང་བར་ཆད་དང་འཕྲད་པ་དང་།དེ་ངའི་ལས་གཙང་མ་བཟོ་མཁན་ཡིན་བསམ་ནས་དྭང་ལེན་བྱེད་དགོས།ངའི་སྔུག་ངལ་འདི་དག་གིས་སེམས་ཅན་ཀུན་གྱི་སྡུག་ངལ་སེལ་བར་ཤོག་ཅེས་བསམ་དགོས།བཟང་པོ་མཐའ་ལ་ཕྱིན་པ་བྱང་སེམས་ཡིན།སྟོང་ཉིད་རྟོགས་པ་དང་བྱང་ཆུབ་སེམས་ཐོབ་པ་ཡིན་ན།རང་གི་ཤ་བཅད་ཀྱང་ཚོར་བ་མེད་ཟེར།